Aktiwiteit 2:, Onderhandelings en bemiddelingsvaardighede, By OpenStax | QuizOver.com
3.3 Onderhandelings en bemiddelingsvaardighede
Onderhandelings- en bemiddelingsvaardighede
Leerders het reeds deur die rolspel in die groepdrukopdrag te doen gekry met onderhandelings om by vreedsame oplossings uit te kom.
Hier is nou ‘n paar begrippe, meesal uit die politieke wêreld, wat verskillende onderhandelingsmetodes beskryf:
Om ‘n plakkaat te ontwerp waarop die betekenis van ‘n onderhandelingsbegrip uitgebeeld word
Elke groep kry een begrip om na te vors. Dit sal ‘n goeie plan wees om by die woordeboek te begin. Aan die einde van die opdrag moet elke groep ‘n plakkaat maak waarop die betrokke woord en die betekenis daarvan geskryf is. Probeer een voorbeeld uit ons land se politieke geskiedenis kry (kyk in koerante en op die Internet). Daar is heelwat foto’s in koerante wat ook sal help om die begrip uit te bou. Elke groepleier moet sy plakkaat en begrip aan die res van die klas verduidelik.
Onder die begrip selfbestuur verstaan ons om verantwoordelik te wees vir jouself en vir ‘n gesonde balans in jou lewe sodat jy ‘n gelukkige en gesonde jongmens kan wees.
Effektiewe tydbestuur is baie belangrik. Dit beteken om genoeg tyd in te ruim om jou met verskillende dinge besig te hou op so ‘n manier dat ‘n mens van ‘n “gebalanseerde” program kan praat.
Om ‘n tabel oor selfbestuur in te vul
Voltooi die onderstaande tabel eerlik en akkuraat.
Hoeveel tyd (ure of minute) spandeer jy daagliks aan die volgende?
Skryf nou in ‘n ander kleur ink of kleurpotlood hoeveel tyd jy dink jy aan elke aktiwiteit behoort te spandeer. Indien daar groot verskille is, moet jy dalk met ‘n opvoeder of jou ouers gaan praat om te kyk of jy nie jou tyd beter kan bestuur nie. Indien jy 0 minute in enige van die tabelle ingevul het, moet jy ook meer dink en raad soek.
Vergelyk nou jou tabel met dié van ‘n maat en bespreek die verskille in gebruik van tyd in julle tabelle.